Oud-student bedank Puk vir “balans”Izelle Mostert tydens die gradeplegtigheid Donderdagaand by die Puk Izelle Mostert het Donderdagaand tydens die gradeplegtigheid by die Noordwes-Universiteit se Puk-kampus in Potchefstroom met ŉ plakkaat haar ondersteuning aan die studente se #DankiePuk-veldtog gewys. Studente by die Puk het spontaan met ŉ #DankiePuk-veldtog begin na negatiewe beriggewing deur Beeld oor studenteaktiwiteit by dié kampus. Meer as 2 186 studente het reeds dié veldtog se petisieblad ondersteun. Klik hier om meer te lees. “Die ding waaroor ek die dankbaarste is, is die balans by die Puk,” het Mostert Vrydag aan Maroela Media gesê. “Die fokus is nie net op die akademie nie, maar om ook as mens te groei. Ek kan myself byna nie vergelyk met die persoon wat ek was toe ek begin studeer het nie.” Sy het onder andere gemeenskapsdiens uitgesonder as een van die groot redes waarom die studente ŉ gebalanseerde opvoeding ontvang. “Dit is nie net akademie nie, dit is ook sosiaal.” Mostert, wat in Johannesburg grootgeword het, was die primaria van Wag-ŉ-bietjie-dameskoshuis en het eers haar B.Sc.-graad binne drie jaar voltooi voordat sy kommunikasie studeer en toe haar honneursgraad in kommunikasie behaal het. Sy werk tans by ŉ produksiemaatskappy in Jeffreysbaai in die Oos-Kaap. Lees ook: Duisende steun Solidariteit se dispuut teen Beeld Puk-studente begin eie veldtog Solidariteit v. Beeld lok vurige reaksie uit Solidariteit se #ProPuk-veldtog Puk-groet: Beeld reageer op Solidariteit se dispuut Solidariteit: Bloedneus vir Beeld en Basson Puk-groet: Departement sê koppe gaan rol NWU-raad: ‘Ons sal nie menseregteskendings duld nie’ Puk-groet: NWU-bestuur moet dringend afgedank word – HETN Premier reageer op Puk-groet Puk-groet: Twitter-vermaak terwyl storm woed Debat oor Puk-groet: ‘n G*tslag vir Afrikaans Puk-rektor sê oor ‘Nazi-saluut’